पंजाब कांग्रेस के अध्यक्ष सुनील जाखड़ ने कहा कि प्रार्थना सभा बीत जाने के बाद वह प्रकाश सिंह बादल और सुखबीर सिंह बादल के सवालों का जवाब देंगे. जाखड़ ने कहा कि केंद्र सरकार पर तरस आता है कि वह बुलेट ट्रेन चलाने की बात करती है लेकिन डीएयू भी नहीं चला पा रही है. जाखड़ ने कहा कि कैप्टन अमरिंदर की सरकार ने भी मारे गए लोगों के परिजनों को नौकरी देने की बात की है. सरकार इस बात की जांच कर रही है कि योग्यता को देखते हुए किसको कौन सी नौकरी दी जाए. उन्होंने प्रकाश सिंह बादल के इस ज्ञान पर भी सवाल उठाए कि सिटिंग जज किसी जांच कमेटी की अध्यक्षता कर सकता है. उन्होंने कहा कि जितना उन्हें जानकारी है सिटिंग जज किसी जांच कमेटी का अध्यक्ष हो ही नहीं सकता. बता दें कि बादल ने इस हादसे की जांच पंजाब और हरियाणा हाई कोर्ट के जज से कराने की मांग की थी.